hotchpotch/miracl-hf-unified huggingface dataset:
วัดพระนอน
วัดพระนอน ตั้งอยู่ในเขต ตำบลจองคำ อำเภอเมืองแม่ฮ่องสอน จังหวัดแม่ฮ่องสอน ตั้งอยู่ทางทิศตะวันตกของตัวเมืองแม่ฮ่องสอน ติดบริเวณเชิงเขาทางขึ้นวัดพระธาตุดอยกองมู ชื่อวัดพระนอน ได้ตั้งชื่ีอให้เหมาะสมกับการที่มีองค์พระนอนที่ใหญ่ที่สุดของจังหวัดแม่ฮ่องสอน ได้ประดิษฐานอยู่ในศาลาการเปรียญ(วิหาร)ของวัดพระนอน วัดนี้มีมาอยู่ก่อนแล้ว เดิมทีสถานที่ตั้งของวัดนี้เป็นป่าเขา และเป็นที่อาศัยของสัตว์ป่านานาชนิด ต่อมาเมื่อเมืองขยายขึ้นก็กลายเป็นวัดในเมือง วัดพระนอนเป็นวัดที่สำคัญเป็นที่ประดิษฐานองค์พระนอนองค์ใหญ่ ศิลปะแบบไทใหญ่ ขนาดยาว 11 เมตร 99 เซนติเมตร สร้างโดยศรัทธา "พญาสิงหนาทราชา" เจ้าเมืององค์แรกของเมืองแม่ฮ่องสอน ได้รับพระราชทานวิสูงคามสีมา พุทธศักราช 2469 วัดพระนอนแห่งนี้ได้รับการยกย่องและยอมรับนับถือให้เป็นสถานที่ศักดิ์สิทธิ์และเป็นปูชนียสถานคู่บ้านคู่เมืองแม่ฮ่องสอน และเป็นวัดที่มีเจ้าอาวาสอยู่ประจำมาตั้งแต่ พุทธศักราช 2430 จนถึงปัจจุบัน
เฮลโล (เพลงอะเดล)
"เฮลโล" () เป็นเพลงของนักร้องและนักแต่งเพลงชาวอังกฤษ อะเดล ออกจำหน่ายวันที่ 23 ตุลาคม ค.ศ. 2015 โดยสังกัดเอกซ์แอลเรคอดิงส์ เป็นซิงเกิลแรกจากสตูดิโออัลบั้มที่สาม "25" (2015) หลังจากออกเพลง "สกายฟอล" อะเดลหยุดพักงานนาน 3 ปี ในระหว่างพัก เธอหมดแรงบันดาลใจในฐานะนักเขียน และจัดเวลาทำงานในสตูดิโอใหม่ หลังจากนั้น อะเดลกลับเข้าสตูดิโอและพบกับโปรดิวเซอร์ เกร็ก เคิร์สติน ระหว่างนั้นอะเดลประสบความสำเร็จและร่วมกันเขียนเพลง "เฮลโล" กับเคิร์สติน โดยเคิร์สตินเป็นผู้ผลิตเพลงให้ด้วย "เฮลโล" เป็นเพลงแนวโซลเปียโนบัลลาด มีเนื้อเพลงเล่าถึงความอาลัยอาวรณ์และความเสียใจ
เพลงได้รับคำยกย่องเป็นสากลจากนักวิจารณ์เพลง ซึ่งเปรียบเทียบกับงานเพลงก่อนหน้าที่ชื่นชอบ "เฮลโล" ประสบความสำเร็จในต่างประเทศ ขึ้นอันดับหนึ่งใน 22 ประเทศ รวมถึงประเทศของตนด้วย กลายเป็นซิงเกิลอันดับหนึ่งเพลงที่สองบนชาร์ตซิงเกิลแห่งสหราชอาณาจักร ตามหลังเพลง "ซัมวันไลก์ยู" และมียอดขายสัปดาห์แรกมากที่สุดในรอบสามปี ในสหรัฐอเมริกา "เฮลโล" เปิดตัวที่อันดับหนึ่งบนชาร์ตบิลบอร์ดฮอต 100 เป็นเพลงที่สี่ของอะเดลและทำลายสถิติมากมาย รวมถึงยอดขายดิจิทัลประจำสัปดาห์ดีที่สุดในสหรัฐอเมริกาด้วย
มิวสิกวิดีโอกำกับโดยซาเวียร์ โดแลน และนำแสดงโดยอะเดล และทริสตัน ไวลส์ วิดีโอทำลายสถิติวีโวหลังจากทำยอดผู้ชมได้ 27.7 ล้านครั้งใน 24 ชั่วโมงแรก ก่อนหน้านี้คือเพลง "แบดบลัด" ของเทย์เลอร์ สวิฟต์ ที่ทำได้ 20.1 ล้านครั้งในกรอบเวลาเดียวกัน วิดีโอยังทำลายสถิติยอดผู้ชม 100 ล้านครั้งโดยใช้เวลาน้อยที่สุดในวีโว ก่อนหน้านี้คือเพลง "เร็กกิงบอล" ของไมลีย์ ไซรัส อะเดลส่งเสริมเพลงด้วยการแสดงสดหลายครั้ง รวมถึงการแสดงเพลงในรายการตอนพิเศษ "อะเดลแอตเดอะบีบีซี" ออกอากาศทางช่องบีบีซี
ยศทหารกองทัพบกอียิปต์
ยศทหารในกองทัพบกอียิปต์ที่ใช้อยู่ในปัจจุบัน ได้มีการแก้ไขเพิ่มเติมเมื่อ ค.ศ.1952 ภายหลังการปฏิวัติอียิปต์ ค.ศ. 1952 โดยเปลี่ยนจากมงกุฎเป็นตราแผ่นดิน (รูปนกอินทรีแห่งเศาะลาฮุดดีน) โดยคงเอกลักษณ์มาจากสมัยราชอาณาจักร
เจ้าหญิงลัลลา ลาติฟะฮ์
เจ้าหญิงลัลลา ลาติฟะฮ์ อะมะฮ์ซูน (; เบอร์เบอร์: ⵍⴰⵍⵍⴰ ⵍⴰⵟⵉⴼⴰ ⴰⵎⵃⵣⵓⵏ; ประสูติ: พ.ศ. 2488 หรือ 2489) อดีตพระชายาในสมเด็จพระราชาธิบดีฮะซันที่ 2 และเป็นพระราชชนนีในสมเด็จพระราชาธิบดีมุฮัมมัดที่ 6 แห่งโมร็อกโก โดยพระองค์ถูกเรียกขานว่า "พระชนนีแห่งมวลเจ้าฟ้า" (mother of the royal children)
ทั้งนี้พระองค์ได้รับการคุ้มครองด้านสิทธิส่วนบุคคลสูงยิ่งโดยเฉพาะในประเทศโมร็อกโก หนังสือพิมพ์โมร็อกโกฉบับหนึ่งที่มีชื่อว่าอัลอะยัม (Al Ayam) เคยพยายามที่จะเผยแพร่พระรูปของพระองค์อันขัดต่อกฎหมายโมร็อกโก (สอดคล้องกับพระราชกฤษฎีกาว่าด้วยสื่อสิ่งพิมพ์ พ.ศ. 2499 ที่ระบุว่าห้ามมิให้เผยแพร่พระฉายาลักษณ์หรือพระรูปของเชื้อพระวงศ์โดยมิได้รับพระบรมราชานุญาต)
เจ้าหญิงลัลลา ลาติฟะฮ์ มีพระนามเดิมว่า ฟาฏิมะฮ์ อะมะฮ์ซูน เป็นธิดาของผู้นำชาวเบอร์เบอร์เผ่าซาเยน (Zayane) พระองค์ได้อภิเษกสมรสกับสมเด็จพระราชาธิบดีฮะซันที่ 2 เมื่อปี พ.ศ. 2504 และได้รับการเฉลิมพระนามเป็น เจ้าหญิงลัลลา ลาติฟะฮ์ ทั้งนี้ก็เพื่อป้องกันการสับสนกับเจ้าหญิงลัลลา ฟาฏิมะฮ์ พระชายาพระองค์แรกในสมเด็จพระราชาธิบดีฮะซันที่ 2 และเป็นพระญาติของเจ้าหญิงลัลลา ลาติฟะฮ์เอง
สมเด็จพระราชาธิบดีฮะซันที่ 2 และเจ้าหญิงลัลลา ลาติฟะฮ์ มีพระราชโอรส-ธิดาด้วยกัน 5 พระองค์ ได้แก่
หนึ่งในพระพี่น้องของพระองค์ คือ นายพลเมดบูฮ์ ฮัมมู อะมะฮ์ซูน (Medbouh Hammou Amahzoune) ถูกประหารพร้อมกับนายทหารระดับสูงอีก 9 นาย เนื่องจากมีส่วนร่วมในความพยายามก่อรัฐประหารสมเด็จพระราชาธิบดีฮะซันที่ 2 ในห้วงวันเฉลิมพระชนมพรรษาครบ 42 ปี ณ พระราชวังฤดูร้อน การประหารดังกล่าวได้รับการถ่ายทอดสดผ่านสถานีโทรทัศน์ของรัฐบาลเมื่อวันที่ 13 กรกฎาคม พ.ศ. 2514
หลังสมเด็จพระราชาธิบดีฮะซันที่ 2 เสด็จสวรรคต พระองค์ได้เสกสมรสกับมุฮัมมัด เมดีอูรี (Mohamed Mediouri) อดีตราชองครักษ์ของอดีตพระราชสวามี
ไท่ อู้
พระเจ้าไท่อู่ () เป็นกษัตริย์รัชกาลที่ 9 แห่งราชวงศ์ซางในประวัติศาสตร์จีน ทรงครองราชย์ระหว่าง 1555 ปีก่อนคริสตกาล - 1480 ปีก่อนคริสตกาล ปีรัชกาลยาวนานถึง 75 ปี เมื่อ 1480 ปีก่อนคริสตกาล พระองค์สวรรคต พระเจ้าจงติง พระราชโอรสขึ้นสืบราชวงศ์
ปีรัชกาลของพระองค์ยาวนานที่สุดในราชวงศ์ซาง โดยในรัชสมัยของพระองค์การเก็บเกี่ยวผลผลิตทางเกษตรกรรมได้ผลดีมาก ในสมัยของพระองค์มีทูตจากเผ่าอื่นๆมาเจริญทางพระราชไมตรีด้วย
แกล้งจุ๊บให้รู้ว่ารัก (ไต้หวัน)
แกล้งจุ๊บให้รู้ว่ารัก ()  เป็นภาพยนตร์ของประเทศใต้หวัน แนวดราม่า นำแสดงโดย เจิ้งหยวนช่าง , หลินอีเฉิน, จางหย่งหัว และ ถังฉ่งเชิ่งออกอากาศทางช่อง ซีทีวี (ประเทศใต้หวัน) ในวันที่ 25 กันยายน ค.ศ. 2005 ถึง 12 กุมภาพันธ์ ค.ศ. 2006 ทุกอาทิตย์ เวลา 22.00 น. จำนวน 30 ตอน สำหรับประเทศไทยออกอากาศทาง ช่อง3 ทุกวันศุกร์ - เสาร์ เวลา 02.15 เริ่ม 22 มีนาคม - 13 มิถุนายน ค.ศ. 2008 และออกอากาศซ้ำ ทุกวันศุกร์ - อาทิตย์ เวลา 02.15 และ 01.30 เริ่ม 11 กันยายน ค.ศ. 2015
เซียงฉินหญิงสาวที่มีใช้ความรักหล่อหลอมจื๋อซู่ชายที่เธอรัก ในช่วงปิดภาคเรียน เซียงฉินเกิดรักแรกพบกับเจียงจื๋อซู่นักเรียนชายที่มีไอคิว 200 เซียงฉินแอบหลงรักจื๋อซู่เป็นเวลานานถึง 2 ปี วันหนึ่ง เซียงฉินรวบรวมความกล้าบอกรักจื๋อซู่ นึกไม่ถึงว่าเซียงฉินราวกับถูกฟ้าผ่าเข้ากลางวันแสกๆ เธอถูกจื๋อซู่ปฏิเสธอย่างไม่มีเยื่อใย  เนื่องจากจื๋อซู่เป็นคนดังของโรงเรียน ทำให้เรื่องที่เซียงฉินบอกรักจื๋อซู่นั้นได้แพร่สะพัดไปทั่วโรงเรียน บ้านของเซียงฉินประสบภัยธรรมชาติ ทำให้พ่อและเซียงฉินต้องไปพึ่งพาอาศัยคนรู้จัก ทั้งสองเข้าพักที่บ้านของอาลี่เป็นการชั่วคราว ทำให้โศกนาฏกรรมที่สวรรค์ดลบันดาลได้เริ่มต้นขึ้น นึกไม่ถึงว่าอาลี่เป็นพ่อของจื๋อซู่ ทำให้เรื่องราวของเซียงฉินและจื๋อซู่ซึ่งใช้ชีวิตอยู่ใต้ชายคาเดียวกันได้เริ่มต้นขึ้น
เซียงฉินได้ทำลายชีวิตอันแสนสงบสุขของจื๋อซู่ ทำให้เรื่องราวต่างๆมากมายเกิดขึ้นในชีวิตของจื๋อซู่ แต่ด้วยความกล้าและจิตใจของเซียงฉิน ทำให้จื๋อซู่เปลี่ยนทัศนคติต่อคนรอบข้าง รวมทั้งตระหนักถึงโอกาส ทำให้โศกนาฏกรรมที่สวรรค์ดลบันดาลให้เกิดขึ้นนั้นไม่ใช่โศกนาฏกรรมอีกต่อไป ความรักค่อยๆก่อตัวขึ้นในจิตใจของหนุ่มสาวทั้งสอง
เทร์เรโฮต
เทร์เรโฮต () เป็นเมืองในรัฐอินดีแอนา สหรัฐอเมริกา ในวีโกเคาน์ตี ใกล้ชายแดนรัฐทางทิศตะวันตก ติดกับรัฐอิลลินอยส์ จากข้อมูลประชากร ปี ค.ศ. 2010 เมืองมีประชากร 60,785 คน และในเขตมหานคร มีประชากร 170,943 คน เมืองเป็นที่ตั้งของสถาบันการศึกษาอย่าง ไอวีเทควิทยาลัยชุมชนแห่งรัฐอินดีแอนา และ มหาวิทยาลัยอินดีแอนาสเตต
ยฺหวิ่นเหริง
ยฺหวิ่นเหริง (; 6 มิถุนายน 1674 – 27 มกราคม 1725) พระนามเดิมว่า อิ้นเหริง () และพระนามแรกประสูติว่า เป่าเฉิง () เป็นเจ้าชายแมนจูในราชวงศ์ชิง และเป็นรัชทายาทสองสมัยในระหว่างปี 1675 ถึงปี 1712
อิ้นเหริงเกิดในตระกูลแมนจูอ้ายซินเจว๋หลัว พระองค์เป็นพระราชโอรสพระองค์ที่เจ็ดในจักรพรรดิคังซี แต่เป็นพระองค์ที่สองที่เติบโตจนเป็นผู้ใหญ่ พระองค์มีพระนามเดิมว่าเป่าเฉิง และได้เปลี่ยนเป็น อิ้นเหริง เมื่อมีพระชนมายุมากขึ้น
พระมารดาของพระองค์คือจักรพรรดินีเซี่ยวเฉิงเหริน สกุลเฮ่อเซ่อหลี่ ซึ่งเป็นหลานสาวของสั่วหนี (หนึ่งในคณะสำเร็จราชการของคังซี) พระนางสวรรคตหลังมีประสูติกาลอิ้นเหริงได้ไม่นาน
จักรพรรดิคังซีได้ประกาศแต่งตั้งอิ้นเหริงเป็นรัชทายาทเมื่อพระองค์มีพระชนมายุได้หนึ่งพรรษา คังซีได้หาผู้มีความรู้มาอบรมสั่งสอนรัชทายาท ทำให้อิ้นเหริงเป็นผู้รอบรู้ทั้งภาษาฮั่นและภาษาแมนจู
ในปี 1696 – 1697 จักรพรรดิคังซียกทัพปราบเก๋อเอ่อตานข่าน อิ้นเหริงได้รับการแต่งตั้งเป็นผู้สำเร็จราชการรักษานครปักกิ่ง แม้จะมีเรื่องอื้อฉาวและข้อกล่าวหาของการทุจริตและความอยุติธรรม พระองค์ยังคงเป็นที่โปรดปรานของพระบิดา
ในปี 1703 สั่วเอ้อถู (อาของจักรพรรดินีเซี่ยวเฉิงเหริน) ได้ถูกจับกุมด้วยข้อหาวางแผนลอบปลงพระชนม์และทุจริต เขาได้ถูกจำคุกและเสียชีวิตในเวลาต่อมา ทำให้อิ้นเหริงเริ่มมีความขัดแย้งกับพระราชบิดา ปี 1708 อิ้นเหริงถูกกล่าวหาว่าผิดศีลธรรมทางเพศและใช้อำนาจในทางมิชอบ จักรพรรดิคังซีได้มีคำสั่งปลดอิ้นเหริงจากตำแหน่งรัชทายาท แต่ในภายหลังได้มีการจับกุมองค์ชายอิ้นจือ (พระโอรสองค์ใหญ่ของคังซี) ด้วยข้อหาทำคาถาใส่รัชทายาท ปี 1709 อิ้นเหริงจึงได้รับการแต่งตั้งขึ้นเป็นรัชทายาทอีกครั้ง ตลอดช่วงระยะเวลาสามปีต่อมา อิ้นเหริงมีพฤติกรรมที่แย่ลง ยังใช้อำนาจในทางมิชอบ ซ่องสุมกลุ่มขุนนาง รังแกเหล่าพระอนุชา จักรพรรดิคังซีจึงสั่งปลดจากตำแหน่งรัชทายาทอีกครั้งในปี 1712 และได้มีการคุมขังไว้
ปี 1722 จักรพรรดิคังซีสวรรคต เจ้าชายสี่อิ้นเจินได้สืบทอดราชบังลังก์เป็นจักรพรรดิยงเจิ้ง อิ้นเหริงต้องเปลี่ยนพระนามเป็นยฺหวิ่นเหริง เพื่อไม่ให้ใช้คำว่า อิ้น เหมือนองค์จักรพรรดิ ในปี 1725 ยฺหวิ่นเหริงสิ้นพระชนม์ขณะยังถูกคุมขัง จักรพรรดิยงเจิ้งทรงสถาปนาให้เป็นเหอชั่วหลี่มี่ชินหวัง (和碩理密親王)
ตอมาชูฟมาซอเวียตสกี
ตอมาชูฟมาซอเวียตสกี () เป็นเมืองเล็ก ๆ ตอนกลางของประเทศโปแลนด์ มีประชากร 67,159 คน ตั้งอยู่ในจังหวัดวูช (ตั้งแต่ ค.ศ. 1999) เมืองครอบคลุมพื้นที่ 41.3 ตร.กม.
ดีอาร์ 1
ดีอาร์ 1 เป็นสถานีโทรทัศน์แห่งชาติเดนมาร์ก  ผลิตโดยการแพร่ภาพกระจายเสียงสาธารณะ ดีอาร์ เป็นสถานีโทรทัศน์แห่งแรกของประเทศเดนมาร์ก ออกอากาศครั้งแรกเมื่อวันที่ 2 ตุลาคม ค.ศ. 1951 วันนี้ ดีอาร์ 1 เป็นสถานีหลักในการรับชมข่าวและเหตุการณ์ที่เกิดขึ้นในปัจจุบัน แม้ว่าจะออกอากาศรายการประเภทบันเทิง และละคร เช่นเดียวกับเนื้อหาอื่น ๆ ที่เป็นข้อเท็จจริงและวัฒนธรรม
รักบี้ชิงแชมป์โลก 2015 รอบชิงชนะเลิศ
รักบี้ชิงแชมป์โลก 2015 รอบชิงชนะเลิศ มีกำหนดแข่งขันขึ้นในวันที่ 31 ตุลาคม ค.ศ. 2015 จัดขึ้นที่สนามกีฬาทวิคเคนนัม, ลอนดอน การแข่งขันรอบชิงชนะเลิศเป็นการแข่งขันระหว่างนิวซีแลนด์ และ ออสเตรเลีย
สนามกีฬาทวิคเคนนัมเคยใช้เป็นสถานที่ในการจัดการแข่งรอบชิงชนะเลิศเมื่อปี 1991 โดย ออสเตรเลียเอาชนะอังกฤษไปได้12–6
อือเลเตเวอึกซี
อือเลเตเวอึกซี () เป็นสถานีโทรทัศน์ประเทศฟินแลนด์ ดำเนินการโดยสถานีโทรทัศน์สาธารณะอือเล เป็นสถานีช่องแรกและช่องที่เก่าแก่ที่สุดของประเทศฟินแลนด์ รายการกว่าร้อยละ 70 ของสถานีเป็นรายการประเภทสารคดี ข่าวสาร หรือรายการการศึกษา ชื่อของสถานีเรียกกันทั่วไปว่า "อึกเกอเนน" (Ykkönen)
อือเลเตเวอึกซีออกอากาศครั้งแรกเมื่อวันที่ 1 มกราคม ค.ศ. 1969 เดิมมีชื่อว่าซูโอเมนเตเลวิซิโอ และออกอากาศเป็นระบบจอสีในคริสต์ทศวรรษ 1970 แล้วเปลี่ยนชื่อเป็นเตเว-โอห์เยลมาอึกซี ก่อนที่จะมาเปลี่ยนเป็นชื่ออือเลเตเวอึกซี
โรงเรียนบางกอกพัฒนา
โรงเรียนบางกอกพัฒนา () เป็นโรงเรียนนานาชาติตั้งอยู่ในเขตบางนา กรุงเทพมหานคร ก่อตั้งขึ้นโดย โรซามันด์ สทูลเซิล ในปี พ.ศ. 2500 ปัจจุบันมีนักเรียนประมาณ 2,290 คน นักเรียนมีทั้งหมด 65 สัญชาติ ร้อยละ 20% เป็นนักเรียนชาวไทย และนักเรียนชาวอังกฤษร้อยละ 80% รวมถึงอาจารย์ผู้สอนที่คัดเลือกโดยตรงจากอังกฤษหรือจากโรงเรียนบางกอกพัฒนา
โรงเรียนบางกอกพัฒนา ถือเป็นโรงเรียนนานาชาติที่เก่าแก่ที่สุดและใช้หลักสูตรของอังกฤษที่เก่าแก่ที่สุดในประเทศไทย
วัตถุประสงค์ในการก่อตั้งในอดีตนั้นสร้างขึ้นเพื่อสอนหนังสือให้แก่ลูกหลานท่านทูตจากสหราชอาณาจักรที่มาอาศัยอยู่ในประเทศไทย ซึ่งในระยะแรกนั้นโรงเรียนฯ ตั้งอยู่ที่ถนนเพลินจิต ก่อนที่จะขยายมาอยู่ที่ช่องนนทรี และเมื่อประมาณ 17 ปีที่ผ่านมาได้ย้ายมาตั้งอยู่บริเวณปัจจุบันในซอยลาซาล สุขุมวิท เขตบางนา โดยเปิดสอนตั้งแต่ระดับอนุบาลจนถึงระดับไฮสกูล หรือมัธยมศึกษาปีที่ 6 มีนักเรียน 2,000 กว่าคน ส่วนใหญ่เป็นนักเรียนชาวต่างชาติ 80% จาก 50 กว่าประเทศ เป็นนักเรียนไทย 20%
ในปี 2553 นักเรียนมีทั้งหมด 65 สัญชาติ ส่วนใหญ่เป็นชาวอังกฤษร้อยละ 24% และมีนักเรียนไทยประมาณ 20%
โรงเรียนบางกอกพัฒนาเป็นสมาชิกกลุ่ม Council of International Schools (CIS), New England Association of Schools and Colleges (NEASC) และ IB World School
บะอู้
บะอู้ (, ; 26 พฤษภาคม พ.ศ. 2430 – 9 พฤศจิกายน พ.ศ. 2506) เป็นประธานาธิบดีคนที่ 2 แห่งสหภาพพม่า และเป็นผู้พิพากษาสูงสุดแห่งศาลฎีกาพม่า (พ.ศ. 2491–2495) และประธานาธิบดีพม่าตั้งแต่ 13 มีนาคม พ.ศ. 2495 – 12 มีนาคม พ.ศ. 2500 เขาเป็นสมาชิกคนหนึ่งของสันนิบาตเสรีภาพประชาชนต่อต้านฟาสซิสต์ เขาเป็นผู้พิพากษาสูงสุดแห่งศาลฎีกาพม่าภายใต้การปกครองของอังกฤษ ญี่ปุ่น และพม่า
ชูษี เชิญยิ้ม
ชู ษียิ้ม หรือ ชูษี เชิญยิ้ม ชื่อเดิม ชำนาญ ไชยเสนา มีชื่อจริงคือ นายชิติสรรค์ ไชยเสนา เกิดวันที่ 13 สิงหาคม พ.ศ. 2502 เป็นนักแสดงตลก นักแสดง ในคณะตลกเชิญยิ้ม และเป็นอดีตสามีของ วนิดา แสงสุข (นก เชิญยิ้ม หรือนก วนิดา) มีบุตรสาวด้วยกันหนึ่งคน คือ นางสาวชญาภา พงศ์สุภาชาคริต
ชู ษียิ้ม มีชื่อแต่แรกเกิดว่า ชำนาญ ไชยเสนา เกิดที่จังหวัดลพบุรี พ่อได้ทิ้งไปตั้งแต่ท้องได้ 3 เดือน พอได้ขวบเศษๆ แม่จึงมีสามีใหม่ และได้ตั้งชื่อให้ พร้อมให้ใช้นามสกุล ด้วยความเป็นลูกคนโตจึงปากกัดตีนถีบจึง หาเก็บเศษเหล็ก ทองแดง เพื่อซื้อข้าวสาร ซื้อขนมเลี้ยงน้อง หลังจากเรียน ป.5 ได้กลางเทอมเพื่อนๆจึงชวนไปประกวดร้องเพลง ถ้าชนะจะได้วิทยุ และเอาวิทยุไปขายเพื่อเอาเงินมาเลี้ยงดูน้องๆ และไปประกวดร้องเพลงครั้งแรกคือที่ สถานีวิทยุ จทร จังหวัดลพบุรี รายการของ ประจวบ จำปาทอง ปรากฏว่าตกรอบ ด้วยแรงผลักดันของเพื่อนจึงไปประกวดอีกครั้งที่ 2 ของ ป๋า ส.รัตนะ ปรากฏว่าตกรอบอีกเช่นเคยเนื่องจาก เอาเพลงเร็วไปร้องประกวด ของ สังข์ทอง สีใส เพลง ร้อยทั้งร้อย จึงเสียเปรียบเพลงช้า และไปประกวดอีกเป็นครั้งสุดท้าย คือเวที วสป.ลพบุรี เจ้าของรายการคือ พร พรนารายณ์ ปรากฏว่าชนะเลิศ ด้วยเพลง รักคนชื่อน้อย ของ เพชร โพธาราม หลังจากประกวดเสร็จ พร พรนารายณ์ จึงชวนไปอยู่ในวง โดยมีนักร้องดังประจำวงคือ สัญญา พรนารายณ์ นํ้าอ้อย พรวิเชียร โรจน์ เมืองลพ ศักดา ฟ้าอุทัย แวว มยุรา มิตร เมืองจันทร์ คมศร พรสุราษฏ์ หลังจากแสดงเสร็จ ชู ษียิ้ม ได้ไปประจำอยู่สำนักงานวง พร พรนารายณ์ ปัดกวาดเช็ดถูร่วม 2 เดือน และตั้งชื่อให้ว่า ศักดิ์ศรี ศรีเมืองลพ และลาออกไปอยู่วงฉัตรทอง มงคลทอง แล้วจนได้มาอยู่วงสายัณห์ สัญญาในตำแหน่งนักร้องและมือกลองในคณะ เรื่อยมาจากการเป็นมือกลองหน้าเวทีก็ซึมซับการเล่นตลกหน้าเวทีของบรรดาตลกในวง ก็ทำให้สามารถจำทุกมุกและร่วมเล่นหน้าเวทีด้วยบางคราว อาทิ จุ๋มจิ๋ม เข็มเล็ก และได้ลาออกจากวงสายัณห์ สัญญา มาอยู่วง ศรชัย เมฆวิเชียร ในตำแหน่งตลกอย่างเต็มตัวร่วมเล่นกับ ยอด นครนายก เล่นได้สักพักได้ลาออกมาเล่นตามคาเฟ่และเล่นเป็นคณะแรกคือคณะจันทร์จ๋า ต่อมา เปี๊ยก ปากน้ำโพธิ์ได้ชวนไปอยู่คณะเทพ โพธิ์งามอยู่ได้ประมาณ 2 เดือนจึงลาออกเนื่องจากไม่ทันมุกของป๋าเทพ จึงไปอยู่กับโน้ต เชิญยิ้ม (ใช้ชื่อชูษี เชิญยิ้ม) ปรากฏว่าเข้าขากันดีเป็นอย่างมาก ต่อมาได้ลาออกไปตั้งคณะเอง มีสมาชิกคือ เท่ง เถิดเทิง โหน่ง ชะชะช่า นุ้ย เชิญยิ้ม
ปัจจุบันเป็นเจ้าของคณะรำวง ชูษียิ้ม คอมโบ้ และเปิดช่องยูทูปชื่อ ชูษียิ้ม คอมโบ้ เพื่อโปรโมทผลงานเพลงของตนเองโดยใช้ชื่อในวงการว่า ชู ษียิ้ม
ซ่านยุ
พลเอก ซ่านยุ (, ; 17 เมษายน พ.ศ. 2461 – 4 กรกฎาคม พ.ศ. 2539) เป็นผู้บัญชาการทหารแห่งกองทัพพม่าและประธานาธิบดีสาธารณรัฐสังคมนิยมแห่งสหภาพพม่าตั้งแต่ 9 พฤศจิกายน พ.ศ. 2524 – 27 กรกฎาคม พ.ศ. 2531 ซ่านยุเรียนแพทย์ในกรุงย่างกุ้งเมื่อสงครามโลกครั้งที่สองปะทุขึ้น เขาเข้าร่วมกองทัพเพื่อทำหน้าที่เป็นเจ้าหน้าที่เยาวชนในขณะที่พม่าอยู่ภายใต้การยึดครองของญี่ปุ่น
เซน-ลวีน
พลจัตวา เซน-ลวีน (, ; พ.ศ. 2466 – 12 สิงหาคม พ.ศ. 2547) เป็นประธานาธิบดีพม่าเป็นเวลา 17 วันใน พ.ศ. 2531
เซน-ลวีนเข้าร่วมกองทัพเมื่อ พ.ศ. 2486 และได้เป็นคนสนิทของพลเอก เนวี่น เขาเป็นหนึ่งในผู้รับผิดชอบการสังหารหมู่ในการประท้วงที่มหาวิทยาลัยย่างกุ้ง พ.ศ. 2505 เมื่อนักศึกษา 130 คนที่ประท้วงต่อต้านการรัฐประหารของเนวี่น ได้ถูกฆ่าตายที่อาคารสหภาพนักศึกษา
เอ้โก
พลโท เอ้โก (, 19 กันยายน พ.ศ. 2464 – 26 กันยายน พ.ศ. 2549) เป็นรักษาการประธานาธิบดีพม่าตั้งแต่ 12 สิงหาคม พ.ศ. 2531 – 19 สิงหาคม พ.ศ. 2531 และเป็นผู้บัญชาการทหารสูงสุดแห่งกองทัพพม่า
เอ้โกเข้าร่วมกองกำลังติดอาวุธในวันที่ 20 เมษายน พ.ศ. 2495 เป็นร้อยตรี เขาได้รับการเลื่อนยศเป็นพลจัตวาวันที่ 2 เมษายน พ.ศ. 2519 และกลายเป็นรองเสนาธิการทหาร (กองทัพบก) เขาได้รับการเลื่อนยศให้เป็นพลตรีวันที่ 1 มกราคม พ.ศ. 2522 และเป็นพลโทเมื่อ 13 มีนาคม พ.ศ. 2524 และได้เป็นเป็นเสนาธิการทหาร (กองทัพบก) เอ้โกลาออกจากกองกำลังติดอาวุธของพม่าเมื่อวันที่ 19 กันยายน พ.ศ. 2524
มองมอง
มองมอง (, ; 11 มกราคม พ.ศ. 2468 – 2 กรกฎาคม พ.ศ. 2537) เป็นประธานาธิบดีสหภาพพม่าคนที่ 7 ดำรงตำแหน่งตั้งแต่ 19 สิงหาคม พ.ศ. 2531 – 18 กันยายน พ.ศ. 2531 และยังเป็นนักเขียนชื่อดัง
มองมองรับผิดชอบงานด้านกฎหมายของพลเอกเนวี่น พ.ศ. 2501–2503 เมื่อเนวี่นทำรัฐประหารปี พ.ศ. 2505 มองมองได้เป็นผู้พิพากษาสูงสุด และเขาเป็นสมาชิกที่เป็นพลเรือนคนสำคัญของคณะกรรมการกลางพรรคโครงการสังคมนิยมพม่า เขามีบทบาทส่วนใหญ่ในการร่างรัฐธรรมนูญ พ.ศ. 2517 และการเปลี่ยนแปลงระบบการพิจารณาคดี เมื่อวันที่ 19 สิงหาคม พ.ศ. 2531 ท่ามกลางการประท้วงขนาดใหญ่ของประชาชน มองมองได้รับเลือกเป็นประธานาธิบดีและประธานพรรคโครงการสังคมนิยมพม่า การประท้วงต่อต้านรัฐบาลอย่างต่อเนื่องและการหยุดชะงักอย่างกว้างขวางส่งผลให้ทหารทำรัฐประหารอีกครั้งนำโดยพลเอกอาวุโส ซอมอง เมื่อวันที่ 18 กันยายน พ.ศ. 2531 หลังจากเขาได้อยู่ในอำนาจเป็นช่วงเวลาสั้น ๆ ในปี พ.ศ. 2531 มองมองหายไปจากสายตาของสาธารณชนแม้ว่าจะมีข่าวลือว่าเขาจะช่วยร่างกฎหมายว่าด้วยการเลือกตั้งทั่วไป พ.ศ. 2533
อาเนอา การ์ซีอา
อาเนอา การ์ซีอา () เป็นนางงามเชื้อสายโดมินิกัน-อเมริกัน เธอเป็นรองชนะเลิศอันดับ 2 ในการประกวด มิสยูเอสเอ 2015 และเป็นผู้ชนะครั้งที่สามในการประกวดมิสแกรนด์อินเตอร์เนชันแนล เมื่อวันที่ 25 ตุลาคม 2015
อาเนอา การ์ซีอา เกิดในรัฐโรดไอแลนด์ สหรัฐอเมริกา คุณยายของเธอนำเธอไปเลี้ยงโดยเป็นผู้ปลูกฝังตัวเธอ อาเนอาเป็นผู้ชนะมิสโรดไอแลนด์ยูเอสเอ 2015 และเป็นตัวแทนรัฐโรดไอแลนด์ ในการประกวดมิสยูเอสเอ 2015 และสามารถคว้าตำแหน่งรองอันดับ 2 ในการประกวดมิสยูเอสเอ 2015 มาครองได้สำเร็จ ต่อมาเธอได้รับการแต่งตั้งให้เป็นมิสแกรนด์สาธารณรัฐโดมินิกัน เพื่อมาประกวดมิสแกรนด์อินเตอร์เนชันแนล 2015 ณ ประเทศไทย และเธอก็สามารถตำแหน่งมิสแกรนด์อินเตอร์เนชันแนล 2015 มาครองได้สำเร็จ แต่เนื่องจากปฏิบัติผิดกฎของกองประกวด เธอจึงถูกปลดออกจากตำแหน่งมิสแกรนด์อินเตอร์เนชันแนล และมีรองอันดับ 1 มาดำรงตำแหน่งต่อไป
ชนะเลิศ : มิสโรดไอแลนด์ยูเอสเอ 2015
รองอันดับ 2 : มิสยูเอสเอ 2015
แต่งตั้งให้ดำรงตำแหน่ง (ถูกปลดภายหลังเนื่องจากละเมิดกฏของกองประกวด)
มิสแกรนด์อินเตอร์เนชันแนล 2015 : ชนะเลิศ(ถูกปลดภายหลังเนื่องจากละเมิดกฏของกองประกวด)
อ๋าว เจียเหนียน
อ๋าว เจียเหนียน (敖嘉年, เกิดเมื่อวันที่ 26 กันยายน ค.ศ. 1976) เป็นนักแสดงและพิธีกรชาวฮ่องกง เขาเคยเป็นดีเจวิทยุ ก่อนที่จะมาเป็นทำงานเป็นนักแสดง นอกจากนี้โอ๋เจียเหนียน ยังเป็นพิธีกรรายการข่าวบันเทิง ,อีบัซซ์ ตั้งแต่ปี 2005 ถึง 2007
คิม ย็อง-ซุก
คิม ย็อง-ซุก (, เกิดเมื่อปี 1947) เป็นภรรยาคนแรกของ คิม จ็อง-อิล เธอเป็นลูกสาวของนายทหารระดับสูง คิม อิล-ซ็อง พ่อของคิม จ็อง-อิล ได้รับเลือกสรรให้เธอแต่งงานกับลูกชายของเขา ทั้งสอง
ได้เหินห่างมานานหลายปี ก่อนที่คิม จ็อง-อิล เสียชีวิต คิม ย็อง-ซุก มีลูกสาว สมรสกับ คิม ซุล-ซ็อง (เกิด 1974) เธอเป็นสุภาพสตรีหมายเลขหนึ่งของเกาหลีเหนือ ตั้งแต่ปี 1994 ถึง 2011
แปน นุต
สมเด็จแปน นุต () (1 เมษายน ค.ศ. 1906 - 18 พฤษภาคม ค.ศ. 1985) เป็นนักการเมืองชาวกัมพูชา เขาเป็นนายกรัฐรัฐมนตรี และมีส่วนร่วมในทางการเมืองของกัมพูชา ในช่วงกัมพูชาในอารักขาของฝรั่งเศส,เป็นนายกรัฐมนตรีประเทศกัมพูชาหลายครั้ง (1953, 1954-1955, 1958, 1961) ในสังกัดพรรคสังคมราษฎร์นิยม ในระบอบการปกครองราชาธิปไตยของ พระบาทสมเด็จพระนโรดม สีหนุ เป็นนายกรัฐมนตรีถึง 6 สมัย ตั้งแต่วันที่ 31 มกราคม ค.ศ. 1971 ถึง 14 สิงหาคม ค.ศ. 1972
ฝั่ม หุ่ง
ฝั่ม หุ่ง (Vĩnh Long) เกิดเมื่อวันที่ 11 มิถุนายน 2455 – 10 มีนาคม 2531 เป็นนายกรัฐมนตรีเวียดนาม ตั้งแต่ปี 2530 ถึง 2531.
ฝั่ม หุ่ง เกิดเมื่อวันที่ 11 มิถุนายน 2455 ที่จังหวัดหวิญล็อง ทางสามเหลี่ยมปากแม่น้ำโขง ตอนใต้ของประเทศเวียดนาม ในปี 2473เขาเข้าร่วมพรรคคอมมิวนิสต์อินโดจีนของเวียดนามใต้ ในปี 2501 เขาได้รับการดำรงตำแหน่งเป็นรองนายกรัฐมนตรี
ในช่วงสงครามเวียดนาม เขาทำหน้าที่เป็นผู้บังคับการตำรวจเวียดกง นอกจากนี้เขายังทำหน้าที่เป็นปลัดกระทรวงมหาดไทย ก่อนที่เขาจะมาเป็นนายกรัฐมนตรี.
มารุต สาโรวาท
มารุต สาโรวาท (เกิด 1 กุมภาพันธ์ 2500)
นายมารุต สาโรวาท เกิดในครอบครัวมุสลิม เป็นบุตรของนายฮัดจ์ยีเลื่อน สาโรวาท จบการศึกษาจาก คณะวารสารศาสตร์ มหาวิทยาลัยธรรมศาสตร์ เป็นเพื่อนรักกับ คุณโหน่ง วสันต์ อุตตมะโยธิน และป้าแจ๋ว ยุทธนา ลอพันธุ์ไพบูลย์
| ตำแหน่ง บุ๊ค โฮลเดอร์ให้กับ เอยูเอ ไทย เพลย์เยอร์ส
พรหมพิริยะ ทองพุทธรักษ์
พรหมพิริยะ ทองพุทธรักษ์ (ชื่อเล่น : ปาแปง) เป็นนักแสดงชาวไทย ในสังกัดสถานีโทรทัศน์สีกองทัพบกช่อง 7 เกิดเมื่อวันพฤหัสบดี ที่ 18 กุมภาพันธ์  พ.ศ. 2536 ที่ จังหวัดราชบุรี กำลังศึกษาที่คณะบริหารธุรกิจ สาขาวิชาการจัดการธุรกิจค้าปลีก มหาวิทยาลัยรังสิต เข้าสู่วงการบันเทิง จากการประกวด ดัชชี่บอยแอนด์เกิร์ล ปี 2013 พ.ศ. 2556 เป็นนักแสดงชาวไทย
การเลือกตั้งทั่วไปในประเทศภูฏาน พ.ศ. 2556
ประเทศภูฏานมีการจัดการเลือกตั้งสภาผู้แทนราษฎรภูฏาน ขึ้นเมื่อวันที่ 31 พฤษภาคม ถึง 13 กรกฎาคม 2556  ผลที่ได้คือพรรคประชาธิปไตยประชาชน (พีดีพี) นำโดย เชอริง ต๊อบเกย์ ได้รับชัยชนะด้วยคะแนน 32 จาก 47 ที่นั่ง
ส่วน จิกมี ทินเลย์ พรรคสหภูฏาน เป็นฝ่ายค้านในรัฐบาล ต๊อบเกย์
รายการแหล่งมรดกโลกในประเทศพม่า
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศพม่าทั้งสิ้น 1 แหล่ง
ปัจจุบัน ประเทศพม่ามีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 14 แห่ง ดังนี้
หมาน้อยผู้กล้าหาญ
หมาน้อยผู้กล้าหาญ เป็นการ์ตูนทีวีแอนิเมชันแนวสุขนาฏกรรมสยองขวัญถูกสร้างโดยจอห์น อาร์. ดิลเวิร์ธให้กับการ์ตูนเน็ตเวิร์คโดยเป็นส่วนหนึ่งของช่วงการ์ตูน การ์ตูนส์ ตัวละครหลักเป็นมานุษยรูปนิยมในรูปของ[[สุนัข]สีชมพูชื่อเคอเรจซึ่งอาศัยอยู่กับคู่สามีภรรยาสูงอายุในใจกลางของเมืองโนแวร์ ทั้งสามมักจะต้องเผชิญกับเคราะห์ร้ายอันแปลกประหลาดบ่อยครั้งซึ่งมักเกี่ยวข้องกับอาถรรพณ์หรือสิ่งเหนือธรรมชาติ การ์ตูนชุดนี้เป็นที่รู้จักในเรื่องของความตลกร้าย ความขบขันและบรรยากาศที่เกินจริง
ดิลเวิร์ธนำเสนอการ์ตูนสั้นให้กับ[[แฮนนา บาร์บีรา]]ซึ่งฉายในช่วง"[[การ์ตูนหรรษา]]" การ์ตูนนี้ได้ทดลองฉาย (ชื่อตอน "The Chicken from Outer Space") โดยออกอากาศทางการ์ตูนเน็ตเวิร์คช่วงต้นปี ค.ศ. 1996 การ์ตูนสั้นได้รับการเสนอชื่อเข้าชิง[[รางวัลออสการ์]] แต่แพ้เรื่อง"[[A Close Shave]]"จาก[[วอลเลซแอนด์กรอมิต]] การ์ตูนเน็ตเวิร์คได้นำการ์ตูนสั้นจัดทำเป็นการ์ตูนทีวีแอนิเมชันซึ่งออกฉายตอนแรกเมื่อวันที่ 12 พฤศจิกายน ค.ศ. 1999 และตอนสุดท้ายในวันที่ 22 พฤศจิกายน ค.ศ. 2002 โดยมีการผลิตจำนวน 13 ตอนใน 4 ฤดูกาล ในระหว่างดำเนินรายการการ์ตูนชุดนี้ได้รับการเสนอชื่อเข้าชิง[[รางวัลโกลเดนรีลล์]] 3 รางวัล และ[[รางวัลแอนนี]] 1 รางวัล การ์ตูนชุดนี้ได้รับการยกย่องจากนักวิจารณ์และผู้ชมจำนวนมากและพัฒนาตามมาด้วยสื่อหลังการฉายซึ่งประกอบด้วยโฮมวิดีโอและของเล่นสะสม และมีการออกอากาศซ้ำอีกใน[[บูมเมอแรง (สถานีโทรทัศน์)|บูมเมอแรง]]ระหว่างปี ค.ศ. 2009 ถึง 2017
เป็นเรื่องราวของสุนัขชื่อเคอเรจ (Courage) ซึ่งมีนิสัยขี้กลัว เป็นสุนัขที่ถูกทอดทิ้ง ต่อมาเมอเรียล แบกก์ (Muriel Bagge) ไปพบเข้า เธอจึงรับมันไปเลี้ยง เมอเรียลมีสามีชื่อยูสเทส แบกก์ (Eustace Bagge) มีนิสัยตระหนี่และชอบแกล้งเคอเรจตลอด พวกเขาทั้งสามอาศัยอยู่ในบ้านหลังเล็ก ๆในเมืองสมมติที่ชื่อว่า โนแวร์ ([[ภาษาอังกฤษ|อังกฤษ]]:Nowhere) 
ในแต่ละตอนพวกเขาทั้งสามจะต้องเจอกับวายร้ายอย่างน้อย 1 คน มารบกวนหรือทำร้าย เป็นหน้าที่ของเคอเรจที่จะต้องช่วยเหลือเจ้านายทั้งสองของมันให้ปลอดภัย
สุนัขสีชมพู ถูกเก็บมาจากกองขยะ นิสัยขี้กลัวแต่ฉลาด เวลาเจอตัวร้ายประจำตอนมักจะร้องอุทานเสียงดัง บางครั้งในฉากจบของตอนจะหัวเราะอย่างบ้าคลั่ง รักเมอเรียลมาก
หญิงชรา รูปร่างอวบ ชอบดื่มชา เป็นผู้เก็บเคอเรจมาเลี้ยงจากกองขยะ มีนิสัยใจดี และใจเย็น แต่เวลาโกรธจะไม่ไว้หน้าใคร ยกเว้นเคอเรจ
สามีของเมอเรียล เป็นคนหัวล้าน รูปร่างผอม ขี้โมโห ตระหนี่ และเห็นแก่ตัว แต่ลึก ๆแล้วเป็นขี้กลัวยิ่งกว่าเคอเรจเสียอีก ชอบเรียกเคอเรจว่า "เจ้าหมาโง่" ([[ภาษาอังกฤษ|อังกฤษ]]:Stupid Dog!) ท้ายเรื่องมักจะโดนตัวร้ายจับตัวไปตลอด
เป็นตัวร้ายที่จะปรากฏอยู่ในบางตอน
เป็นนักวิทยาศาสตร์ในสัญชาติโครเอเชีย-เซอร์เบีย อยู่กับหนู ที่หอพร้อมกับปืนใหญ่คู่ใจ เรียกว่า "Unhappy Cannonball"
[[บรรณารักษ์]]เป็นตัวละครใน ตอน Wrath of Librarian
ราชีนีแห่งน้ำดำ ซึ่งเป็นตัวละครกลายร่างเป็นไปได้อยู่กับเพื่อนกับอู๊ดทีส แปรงร่างเป็นสัตว์ประหลาดได้
เลอแคว็ก เป็ด เป็นตัวละครตัวร้ายในบางตอน
[[หมวดหมู่:การ์ตูนอเมริกัน]]
คอเชวเย
คอเชวเย (; ; ) เป็นเมืองในเทศบาลคอเชวเยทางตอนใต้ของประเทศสโลวีเนีย เมืองนี้มีเนื้อที่ 14.14 ตร.กม. และมีประชากรทั้งหมด 8,616 คน
ราวเนนาคอโรชเคม
ราวเนนาคอโรชเคม (; ) เป็นเมืองทางตอนเหนือของประเทศสโลวีเนียใกล้กับชายแดนประเทศออสเตรีย เมืองนี้มีเนื้อที่ 2.1 ตร.กม. และมีประชากรทั้งหมด 6,897 คน
ดามีร์ ดุกอนิช
ดามีร์ ดุกอนิช (; 21 กุมภาพันธ์ ค.ศ. 1988 —) เป็นนักว่ายน้ำชาวสโลวีน
ดุกอนิช จบการศึกษาจากมหาวิทยาลัยแคลิฟอร์เนีย เบิร์กลีย์ เขาได้เป็นตัวแทนของมหาวิทยาลัยในการแข่งขันชิงแชมป์มหาวิทยาลัยอเมริกาในปี ค.ศ. 2010 และได้รับเหรียญทองในประเภทกบ 100 เมตร
ในปี ค.ศ. 2008 ดุกอนิชได้เข้าร่วมการแข่งขันกีฬาโอลิมปิกฤดูร้อน 2008 เขาแข่งในประเภทกบ 100 เมตร และจบอันดับที่ 16 ของการแข่งขัน
ในปี ค.ศ. 2012 ในการแข่งขันว่ายน้ำชิงแชมป์โลก (25 เมตร) ที่อิสตันบูล เขาได้รับเหรียญเงินในประเภทกบ 50 เมตรและ 100 เมตร และเขาได้เข้าร่วมการแข่งขันกีฬาโอลิมปิกฤดูร้อน 2012 เขาแข่งในประเภทกบ 100 เมตร และจบอันดับที่ 18 ของการแข่งขัน
ในปี ค.ศ. 2015 ดุกอนิชได้เข้าร่วมการแข่งขันกีฬาทางน้ำชิงแชมป์ 2015 ที่คาซาน เขาแข่งในประเภทกบ 50 เมตร และจบอันดับที่ 5 ของการแข่งขัน ส่วนในประเภทกบ 100 เมตร เขาไม่ผ่านการคัดเลือกในรอบฮีทจึงทำให้จบอันดับที่ 17 ของการแข่งขัน
โบสถ์เซนต์จอร์จ (พทูย)
โบสถ์เซนต์จอร์จ () เป็นโบสถ์ในเมืองพทูย ทางตะวันออกเฉียงเหนือของประเทศสโลวีเนีย สร้างขึ้นในคริสต์ศตวรรษที่ 12 และได้รับการบูรณะใหม่ตามแบบสถาปัตยกรรมกอทิก ในคริสต์ศตวรรษที่ 15
จังหวัดชากัง
จังหวัดชากัง () เป็นจังหวัดของประเทศเกาหลีเหนือ อยู่ทางทิศเหนือของประเทศติดกับประเทศจีน, ติดกับจังหวัดรยังกัง และ ฮัมกย็องใต้ ทางด้านตะวันออก, ติดกับจังหวัดพย็องอันใต้ ทางด้านทิศใต้, และ จังหวัดพย็องอันเหนือ ทางด้านทิศตะวันตก  จังหวัดชากัง ก่อตั้งขึ้นในปี 2542 เมืองหลวงชื่อกังแจ
มูร์สกาโซบอตา
มูร์สกาโซบอตา (; ; ) เป็นเมืองในทางตะวันออกเฉียงเหนือของประเทศสโลวีเนีย เป็นศูนย์กลางของเขตเทศบาลมูร์สกาโซบอตาใกล้กับแม่น้ำมูร์ในภูมิภาคเพร็กมูเรีย เมืองนี้มีเนื้อที่ 14.5 ตร.กม. และมีประชากรทั้งหมด 11,679 คน
แซนโทฟิลล์
แซนโทฟิลล์ () เดิมเรียก ฟิลโลแซนทิน (phylloxanthin) เป็นรงควัตถุสีเหลืองที่พบในธรรมชาติ เป็นหนึ่งในสารกลุ่มแคโรทีนอยด์ มีสูตรเคมีคือ CHO คำว่า "แซนโทฟิลล์" มาจากคำในภาษากรีก ξανθός (xanthos แปลว่า "เหลือง") และ φύλλον (phyllon แปลว่า "ใบไม้") เนื่องจากพบเป็นแถบสีเหลืองบนแผ่นทดสอบที่ผ่านกระบวนการโครมาโทกราฟี
โครงสร้างโมเลกุลของแซนโทฟิลล์มีความคล้ายคลึงกับสารกลุ่มแคโรทีน แต่แซนโทฟิลล์มีอะตอมของออกซิเจน ในขณะที่แคโรทีนเป็นสารกลุ่มไฮโดรคาร์บอนที่ไม่มีออกซิเจน โดยออกซิเจนในแซนโทฟิลล์มีทั้งในรูปกลุ่มไฮดรอกซิล และ/หรือจับกับอะตอมไฮโดรเจนในรูปแบบอีพอกไซด์ (epoxide) ทำให้แซนโทฟิลล์มีขั้วมากกว่าแคโรทีน และก่อให้เกิดความแตกต่างเมื่อทดสอบด้วยกระบวนการโครมาโทกราฟี
แซนโทฟิลล์พบมากในพืชใบเขียว โดยมีส่วนช่วยในการปรับพลังงานแสงและเป็นสารระงับพลังงานส่วนเกินจากการสังเคราะห์ด้วยแสง (non-photochemical quenching) ตัวอย่างของพืชที่พบแซนโทฟิลล์มาก ได้แก่ มะละกอ ลูกท้อ ลูกพรุน ฟักทอง นอกจากนี้ยังพบในร่างกายและผลิตภัณฑ์จากสัตว์ เช่น ไข่ ไขมันและหนังสัตว์
จุดสีเหลืองที่จอตาที่เรียกว่า macula lutea เป็นผลมาจากลูทีนและซีอาแซนทิน ซึ่งร่างการใช้เพื่อปกป้องดวงตาจากรังสีอัลตราไวโอเลต แต่เนื่องจากสารสองชนิดนี้ไม่เกี่ยวข้องกับกลไกการมองเห็น จึงไม่ถูกเปลี่ยนรูปเป็นสารกลุ่มเรตินัล ลูทีนและซีอาแซนทินเชื่อว่ามีส่วนในการเกิดปรากฏการณ์แปรงไฮดิงเกอร์ (Haidinger's brush) ซึ่งเป็นปรากฏการณ์ที่ทำให้ดวงตารับรู้ถึงโพลาไรเซชันของแสง
รอเบิร์ต ชบอการ์
รอเบิร์ต ชบอการ์ (; 6 มีนาคม ค.ศ. 1989 —) เป็นนักว่ายน้ำชาวสโลวีน เขาได้เข้าร่วมการแข่งขันกีฬาโอลิมปิกฤดูร้อน 2012 เขาแข่งในประเภทผีเสื้อ 200 เมตร และจบอันดับที่ 24 ของการแข่งขัน
ประตูกล
ประตูกล () เป็นประตูบานพับหรือบานเลื่อนซึ่งติดตั้งไว้ในพื้นห้อง, บนเพดานห้อง, หรือบนพื้นเวทีของโรงละคร
โดยทั่วไปจะทำไว้ให้มีลักษณะกลมกลืนกับพื้นที่ที่ติดตั้ง ใช้เป็นทางเข้าสู่ห้องใต้ดิน, ห้องใต้หลังคา, ทางเดินลับ, หรือเป็นช่องทางให้นักแสดงขึ้นมาปรากฏตัวบนเวทีระหว่างการแสดงในโรงละคร
เทศบาลชีรี
เทศบาลชีรี () เป็นเขตเทศบาลทางตะวันตกเฉียงเหนือของประเทศสโลวีเนีย เขตเทศบาลนี้มีเนื้อที่ 49 ตร.กม. และมีประชากรทั้งหมด 4,895 คน
โคเพอร์
โคเพอร์ (, ) หรือ กาโปดิสเตรีย () เป็นเมืองทางตะวันตกเฉียงใต้ของประเทศสโลวีเนีย ตั้งอยู่บนชายฝั่งทะเลเอเดรียติกและเป็นเมืองท่าการค้าของประเทศสโลวีเนีย
ภาษาราชการคือภาษาอิตาลีและภาษาสโลวีน มีประชากรทั้งหมด 24,996 คน และมีเนื้อที่ 13 ตร.กม.
อี ก็อน
พันเอก เจ้าชายอี ก็อน (; 28 ตุลาคม 2452 – 21 ธันวาคม พ.ศ. 2533) หรือพระนามในภาษาญี่ปุ่นว่า ริ เค็ง () มีพระนามเมื่อแรกประสูติว่า อี ยง-กิล () ภายหลังใช้พระนามญี่ปุ่นว่า เค็นอิจิ โมโมยามะ () เป็นเชื้อพระวงศ์เกาหลีที่รับราชการเป็นทหารม้าในกองทัพจักรวรรดิญี่ปุ่นช่วงสงครามโลกครั้งที่ 2
เจ้าชายอี ก็อน เป็นพระโอรสในเจ้าชายอี คัง กับสนมช็อง และเป็นพระราชนัดดาในจักรพรรดิโคจง ในปี พ.ศ. 2461 พระองค์ถูกส่งตัวไปยังประเทศญี่ปุ่น และสำเร็จการศึกษาระดับประถมศึกษาจากโรงเรียนกากูชูอิง
ขณะที่พระองค์รับราชการทหารมียศเป็นร้อยเอก ก็ได้เสกสมรสกับโยชิโกะ มัตสึไดระ (; 6 ตุลาคม พ.ศ. 2454 – 28 มิถุนายน พ.ศ. 2549) ธิดาของร้อยเอกยูตากะ มัตสึไดระ เมื่อวันที่ 5 ตุลาคม พ.ศ. 2474 ณ กรุงโตเกียว ทั้งนี้เธอเป็นพระญาติฝ่ายพระชนนีของเจ้าหญิงพังจา มกุฎราชกุมารีแห่งเกาหลี แต่ต่อมาพระองค์ได้หย่าร้างกับภริยาเดิมและสมรสใหม่กับโยชิโกะ มาเอดะ () ในปี พ.ศ. 2494
เจ้าชายอี ก็อนสิ้นพระชนม์เมื่อวันที่ 21 ธันวาคม พ.ศ. 2533 ขณะมีพระชนมายุได้ 81 ปี การนี้เจ้าชายทากาฮิโตะ เจ้าชายมิกาซะได้เสด็จไปในพิธีปลงศพดังกล่าวด้วย
พระองค์เข้ารับราชการทหารม้าแห่งกองทัพจักรวรรดิญี่ปุ่นมียศ "ร้อยตรี" เมื่อปี พ.ศ. 2473 ก่อนเลื่อนตำแหน่งเป็น "ร้อยโท" ในปี พ.ศ. 2475 และ "ร้อยเอก" ในปี พ.ศ. 2479 โดยพระองค์รับหน้าที่เป็นครูฝึกทหารม้าประจำโรงเรียนทหารอิมพีเรียล หลังจากนั้นจึงได้รับยศเป็น "พันตรี" ในปี พ.ศ. 2483, "พันโท" ในปี พ.ศ. 2486 จนสิ้นสงครามโลกครั้งที่สองเมื่อปี พ.ศ. 2488 พระองค์มียศที่ "พันเอก"
หลังสิ้นสงครามโลกครั้งที่สอง พระองค์ก็มิได้หวนกลับไปยังเกาหลีเลย และสูญเสียสถานะการเป็นเจ้าในปี พ.ศ. 2470 ตามคำสั่งของศูนย์บัญชาการสูงสุดของฝ่ายสัมพันธมิตร (Supreme Commander for the Allied Powers) และสามปีต่อมาพระองค์ได้ถือสัญชาติญี่ปุ่นและใช้พระนามว่า เค็นอิจิ โมโมยามะ
อี อู
พันเอก เจ้าชายอี อู (; ; 15 พฤศจิกายน พ.ศ. 2455 – 7 สิงหาคม พ.ศ. 2488) เป็นเชื้อพระวงศ์เกาหลีที่รับราชการในกองทัพจักรวรรดิญี่ปุ่นช่วงสงครามโลกครั้งที่ 2
เจ้าชายอี อู เป็นพระโอรสในเจ้าชายอี คัง ประสูติแต่สนมซูอิน และเป็นพระราชนัดดาในจักรพรรดิโคจง ต่อมาได้ถูกยกให้เป็นพระโอรสบุญธรรมของเจ้าชายอี จุน พระภาติยะในจักรพรรดิโคจง
พระองค์มีอุปนิสัยที่แตกต่างออกไปจากเจ้าชายอี ก็อน พระเชษฐา ด้วยยังธำรงความเป็นเกาหลีได้ดีกว่าจนเป็นพระโอรสองค์โปรดของพระชนก ขณะที่พระเชษฐาเสกสมรสกับสตรีสามัญชาวญี่ปุ่น พระองค์ได้เสกสมรสกับสตรีเกาหลีชื่อ พัก ชัน-จู (, ; 11 ธันวาคม 2457 – 13 กรกฎาคม 2538) หลานสาวของมาร์ควิสพัก ย็อง-ฮโย พระภัสดาในเจ้าหญิงย็องฮเย
เจ้าชายอี อู และพัก ชัน-จูมีพระโอรสด้วยกัน 2 พระองค์ คือ
เจ้าชายอี อู รับราชการทหารในกองทัพจักรวรรดิญี่ปุ่นเมื่อวันที่ 25 ตุลาคม พ.ศ. 2476 แรกเริ่มพระองค์ประจำการในประเทศจีนในตำแหน่ง "ร้อยตรี" ก่อนเลื่อนขึ้นเป็น "ร้อยโท" เมื่อวันที่ 25 ตุลาคม พ.ศ. 2478, "ร้อยเอก" เมื่อวันที่ 1 มีนาคม พ.ศ. 2481, "พันตรี" เมื่อวันที่ 15 ตุลาคม พ.ศ. 2484 และ "พันโท" เมื่อวันที่ 10 มิถุนายน พ.ศ. 2487 ตามลำดับ
ในปี พ.ศ. 2488 พระองค์ได้ย้ายไปประจำการที่ฮิโระชิมะ ล่วงมาวันที่ 6 สิงหาคมปีเดียวกันนั้น พระองค์ได้รับบาดเจ็บสาหัสจากการระเบิดปรมาณู และสิ้นพระชนม์ในวันต่อมา ณ สถานีพยาบาล หลังสิ้นพระชนม์พระองค์ได้รับการปูนบำเหน็จหนึ่งชั้นยศขึ้นเป็น "พันเอก"
เมื่อสิ้นการปลงศพ พันโทฮิโระชิ โยะชินะริ () นายทหารผู้ช่วย ได้กระทำเซ็ปปุกุเนื่องจากไม่สามารถรักษาพระชนม์ชีพของเจ้าชายไว้ได้ ครั้นสิ้นสุดสงครามโลกครั้งที่ 2 พระศพของเจ้าชายอี อูได้ถูกเคลื่อนย้ายกลับไปยังมาตุภูมิที่ประเทศเกาหลีใต้ และฝังพระศพที่ฮึงว็อนเมื่อวันที่ 15 สิงหาคม พ.ศ. 2488
รายนามบุคคลที่ทรงอิทธิพลที่สุดในโลกของฟอบส์
บุคคลที่ทรงอิทธิพลที่สุดในโลก () เริ่มจัดทำสถิติขึ้นในปี 2552 นิตยสารฟอบส์ รวบรวมรายชื่อบุคคลที่ทรงอิทธิพลที่สุดในโลกเป็นประจำทุกๆปี.
สถานีรถไฟเซเลีย
สถานีรถไฟเซเลีย () เป็นสถานีรถไฟในเซเลีย, ประเทศสโลวีเนีย สร้างขึ้นในปี ค.ศ. 1846
ขบวนการสัตว์ป่า จูโอเจอร์
ขบวนการสัตว์ป่า จูโอเจอร์ หรือ โดบุทสึ เซนไท จูโอเจอร์ () เป็นภาพยนตร์แนวขบวนการนักสู้ลำดับที่ 40 และเป็นขบวนการที่ครบรอบ 40 ซีรีส์ ของ ขบวนการนักสู้ ออกอากาศทุกวันอาทิตย์เวลา 7:30 - 8:00 ทางสถานีโทรทัศน์ทีวีอาซาฮิในประเทศญี่ปุ่น ออกอากาศครั้งแรกเมื่อวันที่ 14 กุมภาพันธ์ ค.ศ. 2016 และสิ้นสุดออกอากาศเมื่อวันที่ 5 กุมภาพันธ์ ค.ศ. 2017 มีจำนวนตอนทั้งหมด 48 ตอน
สำหรับประเทศไทย ขบวนการสัตว์ป่า จูโอเจอร์ ออกอากาศทางช่องทรูสปาร์ค จัมพ์ ทุกวันจันทร์ถึงศุกร์ เวลา 19.30 น. เริ่มวันจันทร์ที่ 10 กรกฎาคม พ.ศ. 2560 ถึงวันพุธที่ 13 กันยายน พ.ศ. 2560 ใช้ชื่อว่า โดบุทสึ เซนไท จูโอเจอร์ ตามผังรายการ แต่ตอนออกอากาศในเรื่องใช้ชื่อ ขบวนการสัตว์ป่า จูโอเจอร์ อย่างไรก็ตามในปี พ.ศ. 2561 ได้ออกอากาศทางช่อง การ์ตูนคลับแชนเนล โดยใช้ชื่อว่า ขบวนการจ้าวสรรพสัตว์ จูโอเจอร์
ยามาโตะ นักสัตว์วิทยาที่กำลังพาเด็กๆ เข้าชมป่าได้เผอิญทำ จูโอคิวบ์ ที่เคยได้รับมา จาก มนุษย์นก บาโดะ จูแมนที่ช่วยถ่ายทอดพลังรักษาเขาในตอนเด็ก และเผลอหลุดเข้าไปในโลกคู่ขนานที่มีชื่อว่า จูแลนด์ ดินแดนของชาวจูแมน ระหว่างที่กำลังเข้าใจผิดกัน ยามาโตะ และ หนุ่มสาวชาวจูแมนทั้ง 4 ได้ถูก ดูดมายังโลกมนุษย์ และได้พบว่า โลกกำลังถูก จักรวรรดิอวกาศ เดธเกลเลี่ยน รุกราน ทำให้ คิวบ์ ที่เปรียบเสมือนทางเข้าระหว่างจูแลนด์ กับโลกมนุษย์ พังทลายลง ในระหว่างนั้น ยามาโตะ และ ชาวจูแมน ได้ใช้พลัง จูโอคิวบ์ ที่เปลี่ยนสภาพเป็น จูโอเชนเจอร์ แปลงร่างเป็นจูโอเจอร์ เข้าต่อสู้
หลังจากนั้น ยามาโตะ ได้ชวนจูแมนทั้ง 4 คนประกอบด้วย มนุษย์ฉลาม เซละ, มนุษย์สิงโต เลโอ, มนุษย์ช้าง ทัสค์ และ มนุษย์เสือ อามุ ให้มาอาศัยอยู่ที่บ้านพักของตนที่อยู่กับลุง พร้อมกับออกตามหา จูโอคิวบ์ ที่เหลืออีกชิ้น ให้ครบเพื่อที่ใช้ฟื้นสภาพให้ คิวบ์ที่พังทลาย
พวกยามาโตะ พบกับ แลร์รี่ มนุษย์ กอริลล่า ชาวจูแมน ที่เกรงกลัวมนุษย์ แต่เมื่อเห็นถึงจิตใจของยามาโตะ แลร์รี่ จึงยอมถ่ายพลังให้ยามาโตะเป็นตนที่ 2 ทำให้ยามาโตะสามารถแปลงร่างเป็น จูโอกอริลล่า ผู้มีพละกำลังมหาสารได้ แต่นั่นทำให้แลร์รี่มีสภาพร่างกายที่แก่ลง ยามาโตะจึงรู้ว่าสาเหตุที่ตนแปลงร่างเป็นจูโอเจอร์ได้ เพราะ บาโดะ เคยถ่ายพลังให้ในตอนเด็ก
หลังจากนั้น เดธเกลเลี่ยน ได้จับตัว จูแมน 3 ตน ได้แก่ มนุษย์แรด มนุษย์จระเข้ และ มนุษย์หมาป่า เพื่อถ่ายพลังสร้างนักรบคนใหม่คือ จูโอเดอะเวิลด์ ผู้เล่นตัวพิเศษของเดธเกลเลี่ยน และ ต่อมา ได้กลับใจมาเป็นกำลังสำคัญให้กับจูโอเจอร์ ในฐานะจูโอเจอร์คนที่ 6
โกไคเจอร์ได้กลับมาที่โลก เพื่อตามหาสมบัติในเศษซากที่พังทลายของคิวบ์เกต จนต่อมาถูกพวก จูโอเจอร์ ขัดขว้าง จนได้เกิดการต่อสู้กัน ภายหลังได้ร่วมมือกัน พร้อมกับได้รู้เรื่องราวในอดีตว่า เคทัสผู้เป็น มนุษย์วาฬ คือบรรพบุรุษของจูแมนที่เคยแปลงร่างเป็น จูโอเวลล์ และปกป้องโลกไว้ได้ในอดีต ซึ่ง คิวบ์แห่งราชันย์ ที่อยู่ในคิวบ์เกต คือ เวลล์อันเดียวกันกับที่ใช้แปลงร่างเป็นจูโอเวลล์
หลังจากได้พบกับ บาโดะ อีกครั้ง ยามาโตะพบว่า คิวบ์ อันสุดท้ายที่หายไปนั้นอยู่กับ บาโดะ ซึ่งทำให้ บาโดะ สามารถแปลงร่างเป็น จูโอเบิร์ด ผู้เป็น จูโอเจอร์คนที่ 7 และได้ร่วมสู้กับยามาโตะ ในบางครั้ง
เกิดจากการเรียกผ่านมายังจูโอเชนเจอร์ โดยจูโอคิวบ์จะขยายใหญ่ขึ้นเป็นยานรบจูโอคิวบ์เวพอนรูปร่างขนาดเล็กทำหน้าที่เป็นตัวช่วยของหุ่นยนต์ยักษ์ โดยทำหน้าที่เป็นอาวุธ
หุ่นยนต์ที่รวมร่างระหว่างจูโอคิวบ์จำนวน 3 อันโดยมีคิวบ์อีเกิ้ลเป็นตัวแกนกลาง
หุ่นยนต์ที่รวมร่างระหว่างจูโอคิวบ์จำนวน 3 อันโดยมีคิวบ์กอริลล่าเป็นตัวแกนกลางหลัก มีบิ๊ก ไวลด์ แคนนอน เป็นอาวุธ
ข้อมูลอ้างอิงจำนวนตัวเลขจากเว็บไซต์ทีวีอาซาฮิ
นอวากอรีตซา
นอวากอรีตซา (; ) เป็นเมืองและเทศบาลทางตะวันตกของประเทศสโลวีเนียใกล้กับชายแดนประเทศอิตาลี เมืองนี้มีเนื้อที่ 309.0 ตร.กม. และมีประชากรทั้งหมด 32,763 คน
สำนักงานมาตรฐานผลิตภัณฑ์อุตสาหกรรม
สำนักงานมาตรฐานผลิตภัณฑ์อุตสาหกรรม (สมอ.) หน่วยงานของรัฐในสังกัดของ กระทรวงอุตสาหกรรม จัดตั้งขึ้นตาม พระราชบัญญัติมาตรฐานผลิตภัณฑ์อุตสาหกรรม พ.ศ. 2511 มีอำ
นาจหน้าที่ในการทดสอบ วิจัย วิเคราะห์ พัฒนาและรับรองผลิตภัณฑ์สินค้าอุตสาหกรรมให้ได้มาตรฐาน
สำนักงานมาตรฐานผลิตภัณฑ์อุตสาหกรรม หรือ สมอ. จัดตั้งขึ้นเมื่อวันที่ 1 มกราคม 2512 ตามพระราชบัญญัติมาตรฐานผลิตภัณฑ์อุตสาหกรรม พ.ศ. 2511 โดยมีอำนาจหน้าที่ในการทดสอบ วิจัย วิเคราะห์ พัฒนาและรับรองผลิตภัณฑ์สินค้าอุตสาหกรรมให้ได้มาตรฐาน
กสหกวงฟเทวสพหาเวสหพ้พ
หน่อย
รายการแหล่งมรดกโลกในประเทศลาว
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศลาวทั้งสิ้น 2 แหล่ง
ปัจจุบัน ประเทศลาวมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 3 แห่ง ดังนี้
รายการแหล่งมรดกโลกในประเทศอินโดนีเซีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศอินโดนีเซียทั้งสิ้น 8 แหล่ง
ปัจจุบัน ประเทศอินโดนีเซียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 19 แห่ง ดังนี้
ซาโปนิน
ซาโปนิน () เป็นสารกลุ่มไกลโคไซด์ที่มีสมบัติเป็นแอมฟิฟิล (amphiphile) สามารถละลายได้ทั้งในน้ำและไขมัน จะเกิดเป็นฟองเมื่อนำมาผสมกับสารละลายในน้ำ สารกลุ่มซาโปนินมักมีโครงสร้างเป็นไกลโคไซด์ชนิดไฮโดรฟิลิก (ละลายน้ำ) จับกับสารอนุพันธ์ไตรเทอร์พีนชนิดไลโพฟิลิก (ละลายในไขมัน)
คำว่า "ซาโปนิน" มาจากชื่อสกุล "Saponaria" ซึ่งในอดีตใช้รากทำเป็นสบู่ และยังพบในพืชวงศ์เงาะ (Sapindaceae), วงศ์ก่วม (Aceraceae) และวงศ์ Hippocastanaceae นอกจากนี้ยังพบได้ทั่วไปในพืชหลายชนิด เช่น ถั่วเหลือง, ถั่วเขียว, ถั่วปากอ้า, ชะเอมเทศ, ผักโขม, มันมือเสือ, หน่อไม้ฝรั่ง, ชาและอัลฟาฟา ซาโปนินสามารถพบได้ในรูปอื่น เช่น ไจพีโนไซด์ (gypenosides) ในเจี๋ยวกู่หลานและจินเซนโนไซด์ (ginsenosides) ในโสม แต่เดิมเชื่อว่าซาโปนินพบได้เฉพาะในพืช แต่ภายหลังมีการพบในสัตว์ทะเลด้วย
ซาโปนินเป็นสารต้านจุลินทรีย์, สารต้านอนุมูลอิสระและยับยั้งการดูดซึมคอเลสเตอรอลในลำไส้เล็ก หรือช่วยการดูดซึมกรดน้ำดี แต่มีความเป็นพิษของต่อแมลง หนอน หอยทากและปลา หากเข้าสู่ร่างกายมนุษย์จะทําให้เกิดการแตกตัวของเม็ดเลือดแดง ขณะปล่อยฮีโมโกลบินออกมา
ซาโปนินอาจเป็นสารยับยั้งการกินในศัตรูพืช ซาโปนินในพืช เช่น ข้าวโอ๊ตและปวยเล้ง ช่วยเพิ่มการดูดซึมและการย่อยอาหารของสัตว์ อย่างไรก็ตาม มีข้อมูลว่าซาโปนินเป็นพิษต่อสัตว์เลือดเย็นและแมลงในระดับความเข้มข้นจำเพาะ
มีการใช้สารซาโปนินในการจับสัตว์น้ำมาตั้งแต่สมัยก่อนประวัติศาสตร์ ตัวอย่างเช่น ชนเผ่ากอนด์ (Gond) ในอนุทวีปอินเดียที่ใช้สารซาโปนินในการเบื่อปลา และชนพื้นเมืองในแคลิฟอร์เนียที่ใช้หัวของพืชสกุล "Chlorogalum" หรือรากของพืชสกุล "Yucca" มาผสมกับน้ำจนเกิดเป็นฟองแล้วเทลงในแหล่งน้ำเพื่อเบื่อปลา ถึงแม้ในบางพื้นที่จะออกกฎหมายห้าม แต่ในปัจจุบันชนพื้นเมืองในกายอานายังคงใช้วิธีนี้อยู่
เนื่องจากซาโปนินคุณสมบัติการลดแรงตึงผิวที่ไม่มีประจุ จึงนิยมใช้เป็นอิมัลซิไฟเออร์ สารซักฟอกและสารก่อฟอง นอกจากนี้ยังใช้เป็นสารกระตุ้นการเจริญเติบโตของพืชและฟื้นฟูสภาพดิน
ซาโปนินยังใช้ในอุตสาหกรรม เช่น เป็นสารต้านเชื้อราและยีสต์ ในสหรัฐอเมริกาใช้ซาโปนินเป็นสารก่อฟองในเครื่องดื่มคาร์บอเนต (น้ำอัดลม) ในญี่ปุ่นใช้ซาโปนินเป็นอิมัลซิไฟเออร์ในการเตรียมเครื่องดื่มที่ไม่ผสมแอลกอฮอล์และผักดอง ประเทศในสหภาพยุโรปใช้สารสกัดซาโปนินเป็นสารก่อฟองในสารละลายที่มีน้ำและเป็นสารแต่งกลิ่นในเครื่องดื่มไร้แอลกอฮอล์
บัลลังก์ดอกไม้
บัลลังก์ดอกไม้เป็นละครโทรทัศน์แนวโรแมนติก คอมเมดี้ทางสถานีวิทยุโทรทัศน์ไทยทีวีสีช่อง 3 จากบทประพันธ์เรื่องเดียวกันของคีตา ผลิตโดยบริษัท เวฟ ทีวี จำกัด โดยผู้จัดปิยวดี มาลีนนท์ กำกับการแสดงโดย เจนไวยย์ ทองดีนอก นำแสดงโดย มาริโอ้ เมาเร่อ และจรินทร์พร จุนเกียรติ
ผลิตโดย : บริษัท เวฟ ทีวี จำกัด
 บทประพันธ์ : คีตา
 บทโทรทัศน์ : ปิยวดี มาลีนนท์, รชยา ลิ่มปิยะชาติ, ณฐภรณ์ รัตนชัยวงศ์, ชุติมา มณีวัฒนา, ขวัญชนม์ เพิ่มญาติ
กำกับการแสดง : เจนไวยย์ ทองดีนอก
ควบคุมการผลิตโดย : ปิยวดี มาลีนนท์
ออกอากาศทาง : ไทยทีวีสีช่อง 3
เริ่มตอนแรก : วันศุกร์ที่ 3 กุมภาพันธ์ พ.ศ. 2560 – วันเสาร์ที่ 4 มีนาคม พ.ศ. 2560
อนาวินทร์ หนุ่มไฮโซหัวสูงผู้ไม่เคยมองเห็นใครอยู่ในสายตาดูถูกคนอื่นจนเรียกว่าเป็นนิสัยคิดว่าบัลลังก์ทองนั้นจะตกเป็นของเขาแต่พอพินัยกรรมถูกเปิดกลับไม่เป็นตามที่หวังเพราะมันระบุให้ พุดชมพูสาวห้าวเจ้าของไร่ดอกเบญจมาศที่ติดหนี้อดีตผู้นำสัตยารักษ์ต้องมารับภารกิจดัดนิสัยอนาวินทร์ให้เปลี่ยนเป็นคนใหม่ครบหนึ่งปีเขาจึงจะได้สมบัติทั้งหมด!
ด้วยเงื่อนไขจากพินัยกรรมประหลาดนี้เองได้ร้อยรัดผูกพันผู้หญิงกระโดกกระเดกและผู้ชายยโสเอาแต่ใจเข้าด้วยกันอย่างไม่มีทางเลือกแม้จะเริ่มต้น...ด้วยความขัดแย้งทว่าเมื่อความรักบังเกิดขึ้นกลางใจพายุร้ายจึงกลายเป็นสายลมอุ่นที่โอบอุ้มดอกไม้ให้เบ่งบานงดงาม
วิทยาลัยนานาชาติ มหาวิทยาลัยทักษิณ
วิทยาลัยนานาชาติ มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ตำบลเขารูปช้าง อำเภอเมืองสงขลา จังหวัดสงขลา
บ็อกซ์ออฟฟิศโมโจ
บ็อกซ์ออฟฟิศโมโจ () เป็นเว็บไซต์ที่บอกรายได้บ็อกซ์ออฟฟิศในระบบอัลกอริทึม ที่ก่อตั้งขึ้นในปี 1999 ในปี 2008 บ็อกซ์ออฟฟิศโมโจถูกซื้อต่อโดยอินเทอร์เน็ตมูวีเดตาเบส มีเจ้าของคือแอมะซอน.คอม บ็อกซ์ออฟฟิศโมโจเป็นเว็บไซต์ที่ใช้กันอย่างแพร่หลายในอุตสาหกรรมภาพยนตร์ จากข้อมูลปี 2002–11 มีเว็บบอร์ดที่เป็นที่นิยมจากแฟนๆ ภาพยนตร์ วันที่ 10 ตุลาคม 2014 ยูอาร์แอลของเว็บไซต์ถูกเปลี่ยนทางไปยังเว็บไซต์ของแอมะซอน.คอม และ อินเทอร์เน็ตมูวีเดตาเบส 1 วัน แต่เว็บไซต์กลับมาในวันรุ่งขี้นโดยไม่มีใครทราบสาเหตุ
นักร้องเสมือน NIAONiao
นักร้องเสมือน NIAONiao (, )(อ่านว่า เนี้ยวเหนี่ยว Niǎoniǎo) ,เป็นโปรแกรมฟรีแวร์สังเคราะห์เสียงร้องเพลงที่สร้างขึ้นสำหรับภาษาจีน และเป็นโปรแกรมสังเคราะห์เสียงร้องเพลงรุ่นแรกที่ผลิตในประเทศจีน
ซอฟต์แวร์มีการทำงานคล้ายกับซอฟแวร์ Vocaloid ที่พัฒนาโดยยามาฮ่าและซอฟต์แวร์แชร์แวร์ฟรีที่เรียกว่า UTAU.
Voicebank เริ่มต้นมีชื่อว่า Yu Niaoniao (/)(อ่านว่า ยวี๋ เนี้ยวเหนี่ยว), แต่ยังไรก็ตาม สามารถสร้าง Voicebanks เพิ่มเติมได้ด้วยตนเองในการผลิตเสียงร้องใหม่และภาษาอื่นที่เป็นไปได้(ตัวอย่างเช่น ภาษาญี่ปุ่น) 
ในเว็บไซต์มีซอฟต์แวร์สำหรับเสียงอื่น ๆ อีกหลากหลายเพื่อให้ผู้ใช้สามารถดาวน์โหลดไปใช้ได้
Voicebank NIAONiao ในแต่ละเสียงสามารถมีพยัญชนะสุดท้ายในเสียง(ตัวสะกด)ได้ เนื่องถูกสร้างขึ้นสำหรับภาษาจีนตั้งแต่แรก(ต่างจาก Vocaloid กับ UTAU ตรงที่ทั้งสองส่วนใหญ่จะมีเสียงเป็นแบบ CV คือเสียงพยัญชนะกับสระ)
มีแผงคุมที่ส่วนล่างสำหรับการควบคุมพารามิเตอร์คือ pitchbends และ vibrato
NIAONiao สามารถนำเข้าไฟล์สกุล MIDI, VSQX ,และ UST , แทร็คที่ส่งออกเป็นไฟล์ "Niao" ในรูปแบบสกุล (*.nn),และสามารถ render เสียงร้องโดยตรงเป็นไฟล์สกุล WAV, MP3, หรือ MIDI ได้
เนื่องจากนักร้องเสมือน NIAONiao เป็นโปรแกรมสังเคราะห์เสียงร้องเพลงสำหรับผู้ใช้ชาวจีนเป็นส่วนใหญ่จึงมีการพัฒนาโปรแกรมให้สามารถ render เสียงร้องได้บนคอมพิวเตอร์ที่มีการเข้ารหัส GB2312 (Guojia Biaozhun 国家标准) เป็นส่วนใหญ่ และผู้ใช้ที่ใช้การเข้ารหัส TIS-620 (มาตรฐานผลิตภัณฑ์อุตสาหกรรม 620-2533) หรือ Shift JIS (Shift Japanese Industrial Standards) บนคอมพิวเตอร์สำหรับผู้ใช้งานUTAU หรือนอกเหนือจากนี้จะพบปัญหาการ render เสียงได้ในบางผู้ใช้
อังคาราน
อังคาราน (, หรือ อันการาโน ) เป็นเมืองในประเทศสโลวีเนียใกล้กับชายแดนประเทศอิตาลี เมืองนี้มีเนื้อที่ 5.3 ตร.กม. และมีประชากรทั้งหมด 3,230 คน
รายการแหล่งมรดกโลกในประเทศเกาหลีใต้
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเกาหลีใต้ทั้งสิ้น 13 แหล่ง ประกอบด้วยมรดกโลกทางวัฒนธรรม 12 แหล่ง และมรดกโลกทางธรรมชาติ 1 แห่ง
ประเทศเกาหลีใต้มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 15 แห่ง
เอลลี โกลดิง
เอเลนา เจน "เอลลี" โกลดิง ( เกิด 30 ธันวาคม ค.ศ. 1986) เป็นนักร้องชาวอังกฤษ และนักดนตรีหลากหลายชิ้น เธอเริ่มอาชีพดนตรีเมื่อเธอพบโปรดิวเซอร์เพลง สตาร์สมิธ และแฟรงก์มิวสิก ต่อมาเธอพบกับเจมี ลิลลีไวต์ ซึ่งต่อมาเป็นผู้จัดการและฝ่ายคัดสรรและพัฒนาศิลปินของเธอ หลังจากเธอเซ็นสัญญากับสังกัดโพลีดอร์เรเคิดส์ในเดือนกรกฎาคม ค.ศ. 2009 โกลดิงออกอีพีชุดแรก "แอนอินโทรดักชันทูเอลลี โกลดิง" ในปีต่อมา
ใน ค.ศ. 2010 เธอเป็นนักร้องคนที่สองที่ติดอันดับผลสำรวจ ซาวด์ออฟ... ประจำปีของบรรษัทแพร่ภาพกระจายเสียงอังกฤษ และชนะรางวัลคริทิกส์ช้อยส์อะวอร์ดในงานบริตอะวอดส์ในปีเดียวกัน เธอออกสตูดิโออัลบั้มแรกชื่อ "ไลส์" ใน ค.ศ. 2010 อัลบั้มเปิดตัวที่อันดับหนึ่งบนชาร์ตอัลบั้มเพลงแห่งสหราชอาณาจักร และขายได้ 850,000 อัลบั้มในสหราชอาณาจักร เธอนำเพลง "ยัวร์ซอง" ของเอลตัน จอห์นมาขับร้องใหม่ ขึ้นอันดับที่สองในสหราชอาณาจักรในเดือนธันวาคม ค.ศ. 2010 และในวันที่ 29 เมษายน ค.ศ. 2011 เธอร้องเพลงนี้ในพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน ที่พระราชวังบักกิงแฮม เพลง "ไลส์" จำหน่ายในสหรัฐอเมริกาในเดือนมีนาคม ค.ศ. 2011 และขึ้นอันดับที่สองบนชาร์ตบิลบอร์ดฮอต 100 และได้รับการรับรองระดับทองคำขาว 5 ครั้งในสหรัฐอเมริกา
โกลดิงออกสตูดิโออัลบั้มที่สอง "แฮลเซียน" จำหน่ายในเดือนตุลาคม ค.ศ. 2012 ""เอนีธิงคูดแฮปเพิน"" เป็นซิงเกิลแรกจากอัลบั้ม แฮลเซียนเปิดตัวที่อันดับที่สองในชาร์ตอัลบั้มแห่งสหราชอาณาจักร และเมื่อผ่านไป 65 สัปดาห์ อัลบั้มขึ้นอันดับหนึ่ง แฮลเซียนเปิดตัวที่อันดับที่ 9 บนชาร์ตบิลบอร์ด 200 อัลบั้ม "แฮลเซียนเดส์" เป็นอัลบั้มรุ่นปรับปรุงใหม่ ออกจำหน่ายในวันที่ 23 สิงหาคม ค.ศ. 2013 มีซิงเกิล "เบิร์น" ซึ่งเป็นซิงเกิลแรกที่ขึ้นอันดับหนึ่งในสหราชอาณาจักร ในงานประกาศรางวัลบริตอะวอดส์ 2014 เธอได้รับรางวัลสาขานักร้องเดี่ยวหญิงชาวอังกฤษ นับถึงปลายปี ค.ศ. 2013 เธอขายอัลบั้มได้ 4 ล้านอัลบั้ม และซิงเกิล 15 ล้านซิงเกิลทั่วโลก
การเลือกตั้งทั่วไปในกัมพูชา พ.ศ. 2551
การเลือกตั้งทั่วไปเกิดขึ้นในกัมพูชาเมื่อวันที่ 27 กรกฎาคม พ.ศ. 2551  ผลการเลือกตั้งปรากฏว่าเป็นพรรคประชาชนกัมพูชา ของฮุน เซน  ได้รับการดำรงตำแหน่งเป็นนายกรัฐมนตรีต่อกันเป็นสมัยที่ 3 ด้วยจำนวน 90 ที่นั่ง จาก 123 ที่นั่งในสภา
การเลือกตั้งสมาชิกสภาแห่งชาติลาว พ.ศ. 2554
การเลือกตั้งสมาชิกสภาแห่งชาติลาว เกิดขึ้นเมื่อวันที่ 30 เมษายน 2554. ปรากฏว่าพรรคประชาชนปฏิวัติลาว (LPRP) ได้รับชัยชนะด้วยคะแนนเสียง 128 จาก 132 ที่นั่ง ในสภาแห่งชาติลาว
การเลือกตั้งทั่วไปในกัมพูชา พ.ศ. 2541
การเลือกตั้งทั่วไป เกิดขึ้นในประเทศกัมพูชา เมื่อวันที่ 26 กรกฎาคม พ.ศ. 2541 ผลการเลือกตั้งปรากฏว่าเป็น พรรคประชาชนกัมพูชา,ของฮุน เซน ได้รับการดำรงตำแหน่งเป็นนายกรัฐมนตรีด้วยคะแนนเสียง 64 ที่นั่ง จาก 122 ที่นั่ง
คัตสึโอบูชิ
คัตสึโอบูชิ (), โอกากะ (), หรือ ปลาโอแห้ง เป็นหนึ่งในวัตถุดิบอาหารญี่ปุ่น หมายถึงเนื้อปลาโอแถบที่ผ่านการรมควันและหมักและนำไปตากแห้งจนแข็งตัวแล้ว คัตสึโอบูชิที่ถูกขูดจนเป็นฝอยนั้นถือเป็นวัตถุดิบที่สำคัญที่การทำดาชิ ซึ่งเป็นซุปตั้งต้นที่สามารถนำไปประกอบอาหารประเภทน้ำหลายอย่าง
พลรัตน์ รอดรักษา
พลรัตน์ รอดรักษา หรือ ป๊อบ เป็นนักแสดงชายชาวไทย เริ่มเข้าสู่วงการบันเทิงจากการประกวดและได้รับรางวัลจากแบรนด์เสื้อผ้า "เจฟ็อกซ์" จากนั้นจึงได้มาเป็นนายแบบลงหนังสือแพรว ก่อนจะเซ็นสัญญาเป็นนักแสดงในสังกัดช่อง 3 โดยการชักนำของ ศิริพงศ์ อรุณไพโรจน์ โดยจะรับบทน่าสงสารกับบทดีในช่วงแรก ๆ และจะรับบทร้ายส่วนใหญ่ในภายหลัง 
หลังจากมีผลงานละครออกมาหลายครั้งก็ได้ออกจากวงการในปี พ.ศ. 2540 เพื่อทำค่ายมวยพักใหญ่ ต่อมาตั้งแต่ปี พ.ศ. 2555 จึงได้กลับมารับงานละครจนถึงปัจจุบัน พร้อมทั้งกลับมาเปิดค่ายมวยชื่อ "ยอดมวยพลรัตน์" หรือ "ยอดมวยตระกูลจิน" ที่จังหวัดสระบุรี กับเป็นผู้บริหารค่ายเพลง มาย แบงคอก มิวสิค (My Bangkok Music)
ชีวิตส่วนตัว เคยสมรสถึงสองครั้ง มีบุตรสาวจากภรรยาเก่าเป็นฝาแฝด
แม่น้ำกระบี่
แม่น้ำกระบี่ เป็นแม่น้ำสายเล็ก ๆ สายหนึ่งในจังหวัดกระบี่ ซึ่งอยู่ทางภาคใต้ฝั่งตะวันตกหรือฝั่งทะเลอันดามัน
แม่น้ำกระบี่ มีความยาวเพียง 5 กิโลเมตร ขนาบข้างไปด้วยเขาขนาบน้ำ แหล่งท่องเที่ยวที่สำคัญของจังหวัด นับว่าเป็นแม่น้ำสายที่สั้นที่สุดในประเทศไทย อยู่ในเขตอำเภอเมืองกระบี่ ก่อนไหลผ่านปากแม่น้ำลงสู่ทะเลอันดามัน มีความสำคัญ คือ บริเวณปากแม่น้ำนับว่าเป็นแหล่งธรรมชาติที่อุดมสมบูรณ์ เพราะเป็นพื้นที่ชุ่มน้ำ ซึ่งได้รับการประกาศให้เป็นพื้นที่ชุ่มน้ำในอนุสัญญาแรมซาร์ เมื่อปี พ.ศ. 2544 เต็มไปด้วยป่าโกงกาง หรือป่าชายเลน และยังเป็นแหล่งเพาะพันธุ์ในธรรมชาติของปูดำ หรือปูทะเล ซึ่งเป็นสัตว์เศรษฐกิจที่สำคัญที่ใกล้สูญพันธุ์อีกด้วย
เอลวิน มูร์ซาลีเยฟ
เอลวิน มูร์ซาลีเยฟ (; 17 สิงหาคม ค.ศ. 1988 –) เป็นนักมวยปล้ำเกรกโก-โรมันชายชาวอาเซอร์ไบจาน เขาได้รับเหรียญเงินจากการแข่งขันมวยปล้ำชิงแชมป์ยุโรป 2010 และเหรียญทองแดงจากการแข่งขันมวยปล้ำชิงแชมป์ยุโรป 2014
มหาวิทยาลัยศรีปทุม วิทยาเขตขอนแก่น
มหาวิทยาลัยศรีปทุม วิทยาเขตขอนแก่น () เป็นวิทยาเขตของมหาวิทยาลัยศรีปทุม มหาวิทยาลัยศรีปทุมได้ขยายการศึกษาสู่จังหวัดขอนแก่น โดยเริ่มเปิดดำเนินการตั้งแต่เมื่อ ปีการศึกษา 2556 โดยใช้พื้นที่เดิมของ โรงเรียนพณิชยการขอนแก่นและพื้นที่ตลาดด้านหน้า และสำนักงานคณะกรรมการการอุดมศึกษาได้รับทราบการจัดการเรียนการสอนของหลักสูตรทุกหลักสูตรเรียบร้อยแล้ว
มหาวิทยาลัยศรีปทุม ได้ขยายการเรียนการสอน มายังจังหวัดขอนแก่น ภายใต้ชื่อ มหาวิทยาลัยศรีปทุม วิทยาเขตขอนแก่น โดยมีความมุ่งมั่นที่จะผลิตบัณฑิตที่มีคุณภาพทั้งทางด้านวิชาการและวิชาชีพออกสู่ตลาดแรงงาน และเพื่อรองรับการขยายตัวของธุรกิจและการค้าในภาคตะวันออกเฉียงเหนือและประเทศเพื่อนบ้าน ในแถบฝั่งแม่น้ำโขง รวมถึงเพื่อเป็นการตอบสนองการเปิดประชาคมเศรษฐกิจอาเซียนที่จะมาถึงในปี พ.ศ. 2558
เมื่อวันที่ 22 กันยายน 2560 ใน เวลา 15.22 น. พระเจ้าหลานเธอพระองค์เจ้าอทิตยาทรกิติคุณ ทรงเปิดงานเฉลิมพระเกียรติสมเด็จพระศรีนครินทราบรมราชชนนี จัดขึ้นเพื่อน้อมรำลึกถึงพระมหากรุณาธิคุณที่ทรงพระกรุณาโปรดเกล้าโปรดกระหม่อมพระราชทานนามสถาบันว่า ศรีปทุม
รอตเทนโทเมโทส์
รอตเทนโทเมโทส์ () เป็นเว็บไซต์ที่เปิดตัวในปี 2541 อุทิศให้กับการรบทปริทัศน์ภาพยนตร์และข่าว รู้จักกันอย่างกว้างขวางว่าเป็นผู้รวบรวมบทปริทัศน์ภาพยนตร์ ปัจจุบันครอบคลุมเนื้อหาโทรทัศน์ด้วย ชื่อของรอตเทนโทเมโทส์ (ท. มะเขือเทศเน่า) นั้น เกิดจากการปฏิบัติที่ผู้ชมจะโยนมะเขือเทศเน่าเมื่อไม่เห็นชอบกับการแสดงเวทีที่เลว บริษัทก่อตั้งขึ้นโดย Senh Duong และตั้งแต่เดือนมกราคม 2553 ได้รับการเป็นเจ้าของโดยฟิลค์สเตอร์ แต่ต่อมาฟิลค์สเตอร์ถูกซื้อต่อกิจการในปี 2554 โดยวอร์เนอร์บราเธอร์ส
การเลือกตั้งสมาชิกสภาแห่งชาติลาว พ.ศ. 2549
การเลือกตั้งสมาชิกสภาแห่งชาติ  เกิดขึ้นเมื่อวันที่ 30 เมษายน 2549 ซึ่งพรรคประชาชนปฏิวัติลาว (LPRP) ได้รับชัยชนะด้วยคะแนนเสียง 113 จาก 115 ที่นั่งใน สภาแห่งชาติลาว
ทั้งหมด 175 ผู้สมัคร และ 115 ที่นั่ง ซึ่ง 173 ท่านเป็นสมาชิกของพรรคประชาชนปฏิวัติลาว LPRP
รายการแหล่งมรดกโลกในประเทศเวียดนาม
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเวียดนามทั้งสิ้น 8 แหล่ง
ปัจจุบัน ประเทศเวียดนามมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 7 แห่ง ดังนี้
รายการแหล่งมรดกโลกในประเทศฟิลิปปินส์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศฟิลิปปินส์ทั้งสิ้น 6 แหล่ง ประกอบด้วยแหล่งมรดกโลกทางวัฒนธรรม 4 แหล่ง และแหล่งมรดกโลกทางธรรมชาติอีก 2 แหล่ง
ปัจจุบัน ประเทศฟิลิปปินส์มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 19 แห่ง ดังนี้
รายการแหล่งมรดกโลกในประเทศทาจิกิสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศทาจิกิสถานทั้งสิ้น 2 แหล่ง
ปัจจุบัน ประเทศทาจิกิสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 16 แห่ง ดังนี้
ฤทธิ เบญจฤทธิ์
ฤทธิ เบญจฤทธิ์ เป็นนักหมากล้อมชาวไทย ผู้เคยครองตำแหน่งอันดับ 4 ของโลกในระดับเยาวชน
เดือนมกราคม พ.ศ. 2556 ในการแข่งขันหมากล้อมไทยแลนด์ 15 ดั้ง โกะลีก ฤทธิ เบญจฤทธิ์ สามารถเป็นฝ่ายชนะอภิรเดช จิรโศภิณ ผู้เคยเป็นคู่ปรับเก่านับสิบปี และในเดือนสิงหาคมของปีเดียวกัน เขาได้เป็นจ่าฝูงในการแข่งขัน “ราชันย์หมากล้อม” ประจำปี 2556 ด้วยสถิติชนะ 3 แพ้ 1 ในรอบ 8 คนสุดท้าย
พ.ศ. 2558 ฤทธิ เบญจฤทธิ์ ได้อันดับที่ 12 ในการแข่งรายการหมากล้อมสมัครเล่นชิงแชมป์โลก ครั้งที่ 36 ที่จัดขึ้น ณ ประเทศไทย
รายการแหล่งมรดกโลกในประเทศคีร์กีซสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศคีร์กีซสถานทั้งสิ้น 3 แหล่ง
ประเทศคีร์กีซสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 3 แห่ง ดังนี้
รายการแหล่งมรดกโลกในประเทศเติร์กเมนิสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเติร์กเมนิสถานทั้งสิ้น 3 แหล่ง
ประเทศเติร์กเมนิสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 8 แห่ง ดังนี้
รายการแหล่งมรดกโลกในประเทศบังกลาเทศ
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศบังกลาเทศทั้งสิ้น 3 แหล่ง
ประเทศบังกลาเทศมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 5 แห่ง
รายการแหล่งมรดกโลกในประเทศคาซัคสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศคาซัคสถานทั้งสิ้น 5 แหล่ง
ประเทศคาซัคสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 13 แห่ง ดังนี้
รายการแหล่งมรดกโลกในประเทศอุซเบกิสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศอุซเบกิสถานทั้งสิ้น 5 แหล่ง
ประเทศอุซเบกิสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 31 แห่ง